laion/Wikipedia-Exotic huggingface dataset:
משפחת ואך

משפחת ואך היא להקה המורכבת כולה מבני משפחה אחת. המשפחה מרובת הילדים, התגוררה בעבר בקריית ארבע וכיום מתגוררת בְעֵלי. המילים לשירי הלהקה שאובות מן התנ"ך, התפילה וממשוררים עבריים כמו אורי צבי גרינברג, רחל המשוררת, נתן אלתרמן ולאה גולדברג. בנוסף נוכחים ביצירתם גם שירים מקוריים שכתבו בני המשפחה. אלבומה הראשון, ביכורים, הכיל רק שירים מקוריים של המשפחה, ובאלבום השני, בין הזמנים, שולבו לחנים לקטעים מן התנ"ך, התפילה ומשוררים עבריים. המשפחה מקיימת הופעות בהן משולבים קטעי דיבור עם שירה. לקראת סוף שנת 2005 יצא לאור האלבום השלישי של משפחת ואך, פיסת חיים, וגם בו משולבים לחנים ומילים מקוריים. לאחר כשנתיים הוציאה המשפחה דיסק נוסף ושמו שבת ובו מגוון שירי שבת בביצוע המשפחה, אך הפעם בשירת גברים בלבד. בשנת 2009 יצא דיסק בשם "חופת עננים" שמכיל שירי חתונה. ב-2014 יצא הדיסק השישי ליל אברהם. חלק מהשירים קובצו בדיסק עלי אור שנשלח לתורמי מוסדות "בני דוד" בעלי. בשנת 2019 הוציאו סינגל חדש בשם "כולו שבת". בשנת 2020 במהלך משבר הקורונה הוציאו חידוש ל"אבינו מלכנו" מהאלבום "בין הזמנים" ביחד עם אלנתן שלום. בשנת 2023 הוציאו סינגל חדש נוסף בשם "אתה הראת". אבי המשפחה שלום, כיהן כראש המועצה המקומית קריית ארבע. שני אחים מההרכב הם גולן ויהודה. ביכורים, 2005 בין הזמנים, 2005 פיסת חיים, 2005 שבת, 2007 חופת עננים, 2009 ליל אברהם, 2014 שירים מלאים, מתוך אתר היישוב היהודי בחברון: בחום הלב חברון, דרך בית לחם, אהבה בחברון, בין תמוז לאב משפחת ואך, באתר שירונט משפחת ואך, דף שער בספרייה הלאומית משפחת ואך, באתר "שירת נשים" "טל תן לרצות" "היום הרת עולם" "שמו מפארים" "בר יוחאי" "התנערי (לכה דודי)" "יחד באורך" קובי סלע, הקול נשאר במשפחה, בשבע, כ"ח בכסלו תשס"ו חגי לונדין, ‏יצירה מוסיקלית אמונית – ראיון עם (סא"ל) גולן ואך, באתר "ערוץ מאיר" עדי (דוד) אהרן, אלבום משפחתי, ריאיון עם משפחת ואך אתר ברסלב מאיר קליינר, "שבת" של משפחת ואך: פשוט, במובן הטוב, באתר ynet, 31 באוקטובר 2007 יואב פרידמן, ושמחת בחגיך, והיית ואך שמח, באתר ynet, 14 בספטמבר 2008 "היקר מיקר" "מנגד" "ירח", מתוך כוכבים בחוץ
מרי קאודן קלארק

מרי ויקטוריה קאודן קלארק לבית נובלו (באנגלית: Mary Victoria Cowden Clarke ‏ 22 ביוני 1809 - 12 בינואר 1898) הייתה סופרת אנגלייה. מרי ויקטוריה קאודן הייתה בתו הבכורה של וינסנט נובלו ואחותה של הזמרת קלרה נובלו. בשנת 1828 נישאה לשותפו לעסקים של אחיה אלפרד, צ'ארלס קאודן קלארק, ועבדה עמו על מחקר בכתבי שייקספיר. בשנה שלאחר נישואיה, החלה מרי קאודן קלארק בעבודה על קונקורדנציה רבת ערך ליצירות שייקספיר, שהתפרסמה מדי חודש במשך 18 חודשים (1845-1844) ויצאה לאור בשנת 1845 כספר בשם "הקונקורדנציה המלאה לשייקספיר", אינדקס מילולי לכל הקטעים ביצירותיו הדרמטיות של המשורר. ספר זה תפס את מקומם של ה"אינדקס המרובה ... לשייקספיר" של סמיואל אייסקאף מ-1790 ושל ה"אינדקס מילולי שלם ..." של פרנסיס טוויס מ-1807-1805. Kit Bam's Adventures: or, The Yarns of an Old Mariner (1849) Concordance to Shakespeare 1846 The Girlhood of Shakespeare's Heroines 1850 The Iron Cousin 1854 Florence Nightingale 1857 World-noted women; or, Types of womanly attributes of all lands and ages. 1858 Memorial Sonnets 1888 My long life : an autobiographic sketch 1897 מדיה וקבצים בנושא מרי קאודן קלארק בוויקישיתוף כתבי מרי קאודן קלארק בפרויקט גוטנברג (באנגלית) http://www.npg.org.uk/live/search/person.asp?LinkID=mp05163 Image] at the National Photo Gallery For Mary Cowden Clarke's works [1] Letters of Mary Cowden Clarke concerning revisions to be made to The Complete Concordance to Shakespeare, and proposals for the publication of its companion volume, The Shakespeare Key on the University of Birmingham's Virtual Manuscript Room.
אלפרד נובלו

ג'וזף אלפרד נובלו (באנגלית: Joseph Alfred Novello;‏ 1810 – 17 ביולי 1896) היה מו"ל מוזיקה אנגלי, בנו הבכור של וינסנט נובלו ויוצר בית ההוצאה נובלו ושות' ככוח מהפכני רב-עוצמה בעולם ההוצאה לאור של מוזיקה. אלפרד נובלו נולד בלונדון, בנו הבכור של נגן העוגב והמלחין המפורסם וינסנט נובלו. הוריו הביאו לעולם אחד-עשר ילדים, ששניים מהם מתו בינקותם, שניים מתו בילדותם, ובן אחד, הצייר פיטר אדוארד, מת בצעירותו. בן אחד וחמש בנות שרדו והמשיכו במסורת המוזיקלית המשפחתית. הנודעת בבנות הייתה זמרת הסופרן קלרה נובלו. בשנת 1811 ייסד וינסנט נובלו את בית ההוצאה למוזיקה נובלו ושות' הנושא את שמו, שהוציא דפי תווים על בסיס מנויים מביתו הפרטי והמשיך בכך עד שבנו ג'וזף אלפרד נובלו, בן התשע-עשרה, לקח לידיו את העסק בשנת 1829. לפני שהחל ביוזמה העסקית הזאת, הופיע אלפרד בשירה כזמר בס מקצועי. אלפרד נובלו קידם ובנה את העסק להצלחה מסחרית כבירה. עומדת לזכותו העובדה, שהיה הראשון להציע למכירה ספרי תווים במחיר מוזל (לכדי רבע מן המחיר הקודם לקונה הקמעונאי) ולחדול מן הנוהג של מכירת תווים למנויים בלבד. בשנת 1836 החל נובלו להוציא את "העולם המוזיקלי", שבועון שהיה הראשון שהוקדש כולו למוזיקה; הוצאתו נמשכה עד 1891. משנת 1841 נעזר בעבודתו בהנרי ליטלטון, שהיה לשותפו בשנת 1861, אז שונה שם הפירמה לנובלו ושות'. עם פרישתו של אלפרד נובלו והשלמת המכירה בשנת 1866, היה ליטלטון לבעלים היחיד. לאחר מיזוג עם בית הוצאה אחר שונה שם ההוצאה לתקופה קצרה ואז חזר להיות נובלו ושות'. עם מותו של הנרי ליטלטון בשנת 1888, המשיכו שני בניו לנהל את העסק. לפני פרישתו, נקט אלפרד נובלו עמדה פעילה נגד "המיסוי על ידע" בבריטניה ומילא תפקיד משמעותי בביטול המס על מודעות בשנת 1853 וביטול מס הבולים על משלוח עיתונים בשנת 1855, שהביאו להוזלה משמעותית במחיר העיתונים לקוראים. לאחר פרישתו מעסק ההוצאה לאור של מוזיקה, עקר אלפרד נובלו לג'נובה ועסק להנאתו בנגינת מוזיקה לעוגב ובהלחנתה, וכן בחקר הידרודינמיקה. כמו כן הוציא כמה פטנטים על בניית אוניות ועבד עם ויליאם פראוד. הוא מת בגנואה. מדיה וקבצים בנושא אלפרד נובלו בוויקישיתוף המיוזיקל טיימס, 1 באוגוסט 1896 רוזמרי יוז ופיונה מ.פלמר, "ג'וזף אלפרד נובלו" במילון גרוב למוזיקה ומוזיקאים אונליין
וספרם (מחוז)

וספרם (בהונגרית: Veszprém) הוא מחוז במרכז טרנסדנוביה שבהונגריה. מצפון הוא גובל במחוזות גיור-מושון-שופרון וקומארום-אסטרגום, ממזרח במחוז פייר, מדרום הוא גובל באגם בלטון ובמחוז שומוג' וממערב במחוזות זאלה וואש. בירת המחוז היא העיר וספרם. מבחינת פני השטח המחוז מתחלק לשלושה אזורים עיקריים: החלק הצפוני, מישורי ברובו ובו נמצא חלקו הדרומי של המישור ההונגרי הקטן. החלק המרכזי, שבו משתרעים הרי באקון (Bakony), הוא הררי ברובו. והחלק הדרומי, כולל את חופו הצפוני של אגם הבלטון, ורכסי הגבעות שמעליו. כ-30% משטח המחוז מכוסה ביערות. אדמת המחוז עשירה במחצבים - העיקריים שבהם הם פחם ובוקסיט. מחוז וספרם ההיסטורי (בגרמנית: Wesprim) נוסד עוד בתקופת ממלכת הונגריה על ידי אישטוון הראשון, מלך הונגריה. גבולותיו השתנו במהלך השנים, אך רובו כלול במחוז וספרם של היום, שגבולותיו נקבעו ב-1950. במחוז 15 ערים, ובסך הכל 108 יישובים. מדיה וקבצים בנושא וספרם בוויקישיתוף אתר האינטרנט הרשמי של וספרם וספרם, באתר אנציקלופדיה בריטניקה (באנגלית)
לאטינה

לאטינה (באיטלקית: Latina) היא בירת נפת לאטינה שבמחוז לאציו שבאיטליה. נכון לשנת 2011 מונה אוכלוסייתה של העיר 117,760 תושבים ובכך היא העיר השנייה בגודלה במחוז לאחר הבירה רומא, הנמצאת במרחק של 62 ק"מ מצפון ללאטינה. העיר נוסדה בשנת 1932 בתקופת השלטון הפשיסטי תחת השם ליטוריה (Littoria), כאשר כל השטח הסובב אותה שהיה שטח ביצות מאז ימי קדם, יובש. לאטינה הוקמה על ידי בניטו מוסוליני ב-30 ביוני 1932 ונקראה אז ליטוריה, על שם הפסקס (בלטינית: fasces lictoriae, סמל הפאשיזם). חנוכת העיר נערכה ב-18 בדצמבר אותה שנה. ליטוריה אוכלסה במתיישבים שהגיעו בעיקר מאזור פריולי (Friuli) וממחוז ונטו. המבנים והאנדרטאות של העיר עוצבו על ידי מיטב אדריכליה ואומניה של איטליה באותה תקופה. ב-1934 הפכה העיר לבירת הנפה וב-1946, לאחר מלחמת העולם השנייה שונה שמה ללאטינה. עם הגעתם של תושבים אחרים, בעיקר ממחוז לאציו עצמו, השתנה הדיאלקט המקומי שנטה להיות קרוב יותר לוונטית ועד מהרה עברו רוב תושבי העיר לדבר בניב הרומנסקי. התעשייה בלאטינה מבוססת בעיקר על תעשיית תרופות, תעשייה כימית ותעשיית גבינות ומגזר השירותים מרכזי מאוד בכלכלתה. העיר היא גם מרכז חקלאי חשוב ובאזור מגדלים ירקות, פרחים, סוכר, פירות, גבינות ומייצרים את מוצרי הלוואי שלהם. תחנת כוח גרעינית שפעלה בעבר באזור נמצאת כעת בפירוק. עלילת הסרט האיטלקי אחי הוא בן יחיד מתרחשת בלאטינה. ספרד פאלוס דה לה פרונטרה (אנ'), ספרד ברזיל פארופיליה (אנ'), ברזיל הממלכה המאוחדת בירקנהאד (אנ'), הממלכה המאוחדת מדיה וקבצים בנושא לאטינה בוויקישיתוף Ofteland, Hanne Storm (2002). "Littoria" (pdf). Institute for Art History, University of Oslo.
שמואל זקס

שמואל (סם) זקס (1888 - 13 בינואר 1973) היה ממקימי תעשיית הטקסטיל בישראל, בעל המפעל "משי זקס" לייצור בדים. זקס נולד בעיירה גוֹרְזְד (בליטאית: Gargždai) שליד העיר ממל, בצפון-מערב רוסיה (ליטא), בן בכור ליצחק זקס (1868–1944) מקלם אביו נסע לדרום אפריקה בגלל מצוקה כלכלית, ובגיל 13 הצטרף אליו. הם עבדו באספקת שירותים לפועלים במכרות. בגיל 20 נפצע בתאונה ונשלח למנהיים שבגרמניה, והחליט להמשיך משם לארצות הברית, שם עסק בגרוטאות ברזל ובכסף שהרוויח הביא לשם את אביו ומשפחתו. הם החלו במסחר בבדי משי, ולאחר הצלחה קנו בית חרושת למשי בפטרסון שבניו ג'רזי ועסקו במסחר וייצור בדי משי. בניהול נכון הצליחו לעבור את המשבר הכלכלי העולמי של 1929. ב-1932 הגיע עם אביו לארץ ישראל והחליט להשתקע בה. הוא קנה שטח אדמה ברמת גן והעביר ארצה את מכונות האריגה. המפעל החל לייצר בשנת 1933 ברמת גן (כיום דרך זאב ז'בוטינסקי 42). זקס נכנס לשותפות עם אברהם קליר בבית החרושת "ארגמן" לצביעת בדים שהוקם ב-1934 בסמוך. בתחילה נתקל המפעל בקשיים, כי הקונים לא האמינו כל כך בתוצרת הארץ, אך עם הזמן הפך המותג "משי זקס" למושג יוקרה. לאחר פרוץ מלחמת העולם השנייה הופסק יבוא המשי מאירופה. זקס נסע למצרים להביא חמרי גלם למפעלו. הוא נענה לבקשת אנשי הרכש ובעזרת רישיון שקיבל משלטונות המנדט לייבא מכונות לייצור בד ניילון, החביא במטען מכונות לייצור נשק ותחמושת. המפעל התרחב וב-1947 עבר ביחד עם "ארגמן" לבני ברק (בשטחו של מכון מור כיום). נפתחו חנויות מפעל בתל אביב, חיפה, ירושלים, רמת גן, עכו ועוד. המפעל ידע מעלות ומורדות וסכסוכי עבודה שגרמו לסגירות זמניות שלו. חנויות "משי זקס" נסגרו עם ירידת הביקוש לבד בתפירה עצמית. המפעל נסגר בשנות ה-70. זקס גר בווילה מפוארת ברחוב פרוג 7 ברמת גן; כשהסתיימה בנייתה הפכה לאטרקציה ורבים הלכו להתרשם מיופיה. הוא אהד את לח"י ובביתו התקיימו פגישות בין נציגי לח"י לעיתונאים ואישים על מנת ליצור קשרי חוץ עם מדינות וגופים שונים כדי להביא את דבר המחתרת לידיעת העולם. שלט זיכרון בנושא זה הוצב בחזית הבית שנבנה על מקום הווילה שנהרסה. זקס היה נשוי לרות ואב לשלושה בנים: חיים (נחמן), ברוך (טבע בים ב-1951, בהיותו בן 13) ומיכאל (נהרג במלחמת ששת הימים בקרב במבואות אל עריש, בגיל 24). זקס נפטר בשנת 1973, בגיל 84, ונקבר בבית העלמין קריית שאול. שמואל (סם) זקס, באתר "יזכור" משי זקס, באתר "נוסטלגיה" דוד תדהר (עורך), "שמואל זקס", באנציקלופדיה לחלוצי הישוב ובוניו, כרך א (1947), עמ' 420 משי זקס - פאר הלבוש, המשקיף, 12/9/41 שמואל זקס הובא למנוחות, דבר, 15/1/73 הופסק הייצור במשי זקס, דבר, 3/8/59 דיוויד סלע, מתחתונים ועד מעילים: תעשיית הטקסטיל בארץ מתפתחת, באתר ישראל היום, 1 במרץ 2019 יש מספיק מוצרי משי, באתר ישראל היום על אביו ראו: דוד תדהר (עורך), "יצחק זקס", באנציקלופדיה לחלוצי הישוב ובוניו, כרך א (1947), עמ' 420; יצחק זקס, דבר, 10 ביולי 1944; לוויית ר' יצחק זקס ז"ל, הצופה, 11 ביולי 1944; יצחק זקס ז"ל, המשקיף, 10 ביולי 1944; דוד אייזנברג, ר' יצחק זקס, ז"ל: (ליום השנה לפטירתו), הצופה, 28 ביוני 1945; א. ב., ר' יצחק זקס ז"ל: (במלאות שנתיים לפטירתו), הצופה, 17 ביולי 1946; שמעון זאק, חמש שנים לחורבן יהדות ליטה, הצופה, טור 2, 23 באוגוסט 1946. ראו עוד: ה. ברוך, יוזמים במשק הישראלי | סוד הארגמן, דבר, טור 2, 11 באוקטובר 1957. טוביה מילנר, זכרונותי מרמת גן בשנות ה-30 וה-40, רמת גן: ט. מילנר, 2008, עמ' 79. נעלם נער על שפת ים בהרצליה, דבר, 29 ביולי 1951; ברוך זקס, הצופה, מודעת אבל, 30 ביולי 1951. שמואל זקס באתר חברה קדישא ת"א–יפו.
פונקציית רוזנברוק

באופטימיזציה, פונקציית רוזנברוק היא פונקציה לא קמורה המשמשת לבדיקת ביצועים של אלגוריתמי אופטימיזציה. פונקציית רוזנברוק קרויה על שם הווארד הארי רוזנברוק שהציג אותה במאמר שהתפרסם ב-1960. המינימום הגלובלי של פונקציה זו נמצא בתוך "בקעה" צרה וארוכה שצורתה פרבולית. מציאת ה"בקעה" היא משימה פשוטה יחסית, אולם התכנסות למינימום הגלובלי קשה. פונקציית רוזנברוק מוגדרת על ידי המשוואה: f ( x , y ) = ( a − x ) 2 + b ( y − x 2 ) 2 {\displaystyle f(x,y)=(a-x)^{2}+b(y-x^{2})^{2}} . נקודת המינימום הגלובלית היא ( x , y ) = ( a , a 2 ) {\displaystyle (x,y)=(a,a^{2})} ובה f ( x , y ) = 0 {\displaystyle f(x,y)=0} . ערכים מקובלים לפרמטרים a ו-b הם a = 1 {\displaystyle a=1} ו b = 100 {\displaystyle b=100} . מדיה וקבצים בנושא פונקציית רוזנברוק בוויקישיתוף פונקציית רוזנברוק, באתר MathWorld (באנגלית) Rosenbrock, H.H. (1960). "An automatic method for finding the greatest or least value of a function". The Computer Journal. 3: 175–184. doi:10.1093/comjnl/3.3.175. ISSN 0010-4620. ערך זה הוא קצרמר בנושא מדעי המחשב ובנושא מתמטיקה. אתם מוזמנים לתרום לוויקיפדיה ולהרחיב אותו.
לאוטרארהורן

לאוטרארהורן (בגרמנית: Lauteraarhorn) הוא הר ברכס האלפים הברניים המתנשא לגובה 4,042 מטר, בקנטון ברן בשווייץ. ההר שוכן מדרום להר שרקהורן וצפונית להר הפינסטרארהורן. ההעפלה הראשונה להר הייתה ב-8 באוגוסט 1842 על ידי פייר ז'אן אדוארד דזור, כריסטיאן גירארד, ארנולד אשר וון דה לינט עם המדריכים מלכיאור באנהולצר וג'ייקוב לאוטהולד. מדיה וקבצים בנושא לאוטרארהורן בוויקישיתוף לאוטרארהורן באתר SummitPost
הינטר פישרהורן

הינטר פישרהורן (Hinter Fiescherhorn) הוא הפסגה האמצעית בהר הפישרהורן ברכס האלפים הברניים המתנשא לגובה 4,025 מטר, בסמוך להר הגרוס פישרהורן, בקנטון ואלה ובסמיכות לקנטון ברן בשווייץ. הר הפישרהורן הוא בעל 3 פסגות כאשר הגבוהה שבהן היא הגרוס פישרהורן המתנשאת לגובה של 4,049 מטר, הנמוכה היא הקליין פישרהורן המתנשאת לגובה 3,895 מטר, ואילו ההינטר פישרהורן היא האמצעית, כאשר הינטר משמעותו האחורי. הפסגות גרוס פישרהורן וקליין פישרהורן ממוקמות ממש על קו הגבול שבין הקנטונים ואלה וברן ואילו ההינטר פישרהורן נמצאת כולה בקנטון ואלה. מדיה וקבצים בנושא הינטר פישרהורן בוויקישיתוף הינטר פישרהורן באתר Hikr
רוטלהורן

רוטלהורן (Rottalhorn) הוא הר ברכס האלפים הברניים המתנשא לגובה 3,972 מטר, בגבול הקנטונים ברן וואלה בשווייץ. ההר ממוקם כ- 600 מטר מדרום להר היונגפראו בין העמק הקטן רוטל (Rottal) וזרוע יונגפראו (Jungfraufirn) של קרחון אלטש. מדיה וקבצים בנושא רוטלהורן בוויקישיתוף רוטלהורן באתר Hikr ערך זה הוא קצרמר בנושא הרים ובנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
אבנפלו

אבנפלו (Ebnefluh או Äbeni Flue או Ebenefluh) הוא הר ברכס האלפים הברניים המתנשא לגובה 3,962 מטר, בגבול הקנטונים ברן וואלה בשווייץ. ההר ממוקם בקצה המזרחי של קיר לאוטרברונן. מדיה וקבצים בנושא אבנפלו בוויקישיתוף אבנפלו באתר summitpost ערך זה הוא קצרמר בנושא הרים ובנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
באלמהורן

באלמהורן (Balmhorn) הוא הר ברכס האלפים הברניים המתנשא לגובה 3,698 מטר, בגבול הקנטונים ברן וואלה בשווייץ. ההעפלה הראשונה להר הייתה ב־21 ביולי 1864 על ידי האחים פרנק ווקר, הורך ווקר, ולוסי ווקר, בליווי המדריכים בני הדודים ג'ייקוב ומלכיאור אנדרג. על ההר ישנן מספר נקודות בהן ניתן לרכוש מזון וציוד. באלמהורנהיטה. בקתת לצ'נפאס 1. בקתת לצ'נפאס 2. מלון ההרים שוורנבאך. מדיה וקבצים בנושא באלמהורן בוויקישיתוף באלמהורן באתר summitpost
אלטלס

אלטלס (Altels) הוא הר ברכס האלפים הברניים המתנשא לגובה 3,629 מטר, בגבול הקנטונים ברן וואלה בשווייץ. ההר שוכן בגוש ההרים באלמהורן (Balmhorn massif) בערך בחצי הדרך בין העיירה קנדרסטג (Kandersteg) והעיירה לויקרבאד. למרות שצידו הדרומי של ההר נמצא בשטחו של קנטון ואלה, הוא נמצא בתוך אגן נהר הארה. מדיה וקבצים בנושא אלטלס בוויקישיתוף אלטלס באתר Hikr
אלבריסטהורן

אלבריסטהורן (Albristhorn) הוא הר ברכס האלפים הברניים המתנשא לגובה 2,764 מטר, מעל העיירות לנק (Lenk), ואדלבודן (Adelboden) בקנטון ברן בשווייץ. אלבריסטהורן היא הפסגה הגבוהה ביותר בקטע שבין הר הוילדשטרובל (Wildstrubel) ואגם תון (Thun), המהווה את קו פרשת המים בין הנהרות סים (Simme) וקנדר (Kander). ניתן להגיע לפסגה בטיפוס רגלי דרך שביל מסומן המתחיל במעבר הננמוס (Hahnenmoos Pass), הנמצא בגובה 1,950 מטר. מדיה וקבצים בנושא אלבריסטהורן בוויקישיתוף אלבריסטהורן באתר SummitPost
ארמיגהורן

ארמיגהורן (Ärmighorn או Ärmighore) הוא הר ברכס האלפים הברניים המתנשא לגובה 2,742 מטר, בקנטון ברן בשווייץ. ההר ממוקם מזרחית לעיירה קנדרגרונד (Kandergrund) ודרומית להר הדינדנהורן (Dündenhorn) בגוש ההרים שבין נהר קנדר (Kander) והעיירה רייכנבאך בקנדרטל (Reichenbach im Kandertal). מדיה וקבצים בנושא ארמיגהורן בוויקישיתוף ארמיגהורן באתר Hikr
ארננהורן

ארננהורן (Arnenhorn) הוא הר ברכס האלפים הברניים המתנשא לגובה 2,211 מטר, בגבול הקנטונים וו וברן בשווייץ. צידו המזרחי של ההר צופה על אגם ארננסי (Arnensee). מדיה וקבצים בנושא ארננהורן בוויקישיתוף ארננהורן באתר Hikr ערך זה הוא קצרמר בנושא הרים ובנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
אלפלישטוק

אלפלישטוק (Alplistock) הוא הר ברכס האלפים הברניים המתנשא לגובה 2,878 מטר, מערבית לעיירה הנדג (Handegg) בקנטון ברן בשווייץ. ההר שוכן מזרחית להר הדיאמנטשטוק (Diamantstock) ברכס ההרים שבין עמק הקרחון גריבן (valley of the Grueben Glacier) וקרחון בכליטל (Bächlital). האזור כולו, כולל אלפלישטוק, מהווה חלק ממערכת אקולוגית ייחודית הכוללת קרחונים, מפלי מים, אגמים קרחוניים, וצמחייה אלפינית מגוונת. מטפסי הרים ומטיילים המגיעים לאזור נהנים מנופים עוצרי נשימה של הפסגות הגבוהות ושל הקרחונים המתמשכים לאורך העמקים. במהלך הקיץ, המסלולים המובילים אל הפסגה מציעים למטיילים חוויה מרתקת של טיפוס בינוני עד קשה, עם נופים פנורמיים מהממים של האזור כולו. ההר והאזור שמסביבו ידועים גם בגאולוגיה הייחודית שלהם, שבה ניתן למצוא תצורות סלעיות מגוונות ושכבות גאולוגיות המשקפות את ההיסטוריה הארוכה של התפתחות האלפים. אלפלישטוק באתר Hikr
סטרומסגודסט

מועדון הכדורגל סטרומסגודסט (בנורווגית: Strømsgodset IF) הוא מועדון כדורגל נורווגי מהעיר דראמן, שהוקם ב-10 בפברואר 1907 ולזכותו שתי אליפויות וחמישה גביעים. מגרשה הביתי של קבוצת הכדורגל הוא אצטדיון מריאנלסט, המשמש כמגרשה הביתי מאז 1967. בעונת 1992/1993, לאחר שזכתה בגביע הנורווגי, השתתפה בגביע המחזיקות, שם הפסידה לקבוצה הישראלית הפועל פתח תקווה פעמיים בתוצאה 2-0, ו-4-0 בסיכום. ב-2006 זכתה באליפות ליגת המשנה הנורווגית ומאז 2007 מתמודדת ברציפות בליגת העל הנורווגית. אליפות ליגת העל הנורווגית (2): 1970, 2013 מחזיקת הגביע הנורווגי (5): 1969, 1970, 1973, 1991, 2010 מדיה וקבצים בנושא סטרומסגודסט בוויקישיתוף אתר האינטרנט הרשמי של סטרומסגודסט (בנורווגית) סטרומסגודסט, ברשת החברתית פייסבוק סטרומסגודסט, ברשת החברתית אקס (טוויטר) סטרומסגודסט, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
שלמה שש

שלמה שַׂשׂ (נולד ב-1954) הוא קצין צה"ל בדימוס בדרגת תת-אלוף, שירת כטייס קרב בחיל האוויר הישראלי, פיקד על בסיס רמון ועל היחידה לשיתוף פעולה. שש נולד באזור, למד בבית ספר השבעה ובגימנסיה הריאלית בראשון לציון. שיחק כדורגל וכדוריד בהפועל אזור. ב-1972 התגייס לקורס טיס מס' 74 במהלכו פרצה מלחמת יום הכיפורים. ביולי 1974 החל אימון מתקדם בטייסת העמק על מטוסי סקייהוק, בתום הקורס שובץ לטייסת הנמר המעופף. לאחר כשנתיים עבר הסבה למטוסי F-4 פנטום בטייסת הפטישים ועבר לטייסת העטלף שם הוכשר כטייס צילום ושירת עד 1980. הוא היה חבר במשלחת לקליטת מטוסי הF-16 "נץ" לחיל האוויר, והיה שותף להקמת טייסת אבירי הצפון. התאמן עם עמיתיו לקראת הפצצת הכור העיראקי ושימש כמחליף לטייסי הטייסת שנטלו חלק במבצע עצמו. באפריל 1981 היה שותף להפלת מיג 21 שנזקף לזכות טייסת אבירי הצפון. הוא לחם עם הטייסת במלחמת לבנון הראשונה וב-8 ביוני 1982 רשם הפלה של מטוס מיג 23 סורי. לאחר המלחמה פיקד על מגמת מתקדם קרב בבית הספר לטיסה ומונה למפקד טייסת הנמר המעופף. ב-1987 מונה למפקד טייסת אבירי הצפון, שבמהלך תקופת פיקודו קלטה באותה עת את מטוסי ה-F-16C/D "ברק". כמפקד הטייסת השתתף במבצע כחול וחום. לאחר תקופת לימודים בארצות הברית מונה ב-1990 לראש ענף קרב במחלקת מבצעים שבמטה החיל, ושירת בתפקיד בתקופת מלחמת המפרץ. ב-1993 מונה לראש מחלקת הדרכה של חיל האוויר ולאחר לימודי תואר שני מונה למפקד בסיס רמון, בתקופה זו הוכשר גם כטייס אפאצ'י AH-64 והשתתף בגיחה מבצעית, כמו כן פיקד על הבסיס במהלך מבצע ענבי זעם. בתפקידו הבא פיקד על היחידה לשיתוף פעולה. שלמה טס במילואים כטייס מבצעי פעיל על F-16, עד גיל 51, והמשיך להדריך טיסה באקדמיה של חה"א עד גיל 58. בד בבד, שרת בבור המבצעי של חה"א עד גיל 62. לאחר שירותו הצבאי כיהן כראש מינהל הדלק במשרד התשתיות. שלמה שימש בהתנדבות כיו"ר חברה לפיתוח אדמות ציוני בולגריה בע"מ (חברה התיישבותית). בין השנים 2012–2020 שימש בהתנדבות כיו"ר חברה ארץ ישראלית ליישוב עולים בע"מ (חל"ץ), חברה שתרמה לפיתוח היישוב "אירוס", כיום משמש כדירקטור בחברה זו, ובמקביל כיו"ר חברה משפחתית פרטית, משרה בה הוא נושא גם כיום. לקראת הבחירות לרשויות המקומיות ב-2018 הודיע שש, תושב היישוב אירוס, על התמודדותו לתפקיד ראש מועצה אזורית גן רווה. בבחירות סיים במקום השני אחרי ראש המועצה המכהן שלמה אלימלך. הוא התמודד לראשות המועצה פעם נוספת בבחירות 2024, אך לא זכה. שש בוגר קורס פיקוד ומטה של חיל האוויר האמריקני, בעל תואר ראשון במדעי החברה מאוניברסיטת אובורן שבאלבמה, בעל תואר שני במנהל עסקים משלוחת אוניברסיטת בוסטון באוניברסיטת בן-גוריון בנגב, ובעל תואר שני במשפטים מאוניברסיטת בר-אילן. שלמה מתנדב בתחומי החינוך במסגרתם העביר למודי העשרה בתחום התעופה לתלמידים יהודים וערבים, ואף דאג להטסתם. מוביל קבוצות נוער במסגרת האקתון - סטארט אפ, יזמות, בתחומים קהילתיים החשובים לנוער, מרצה לאנשים מאותגרי ראיה ועוד. שלמה מדריך טיסה על מטוסים זעירים. טיסתו האחרונה, יולי 2005 שש מקבל את הפיקוד על הטייסת שש בקורס טיס מטס הפרידה מדיה וקבצים בנושא שלמה שש בוויקישיתוף נינה מינדרול, ‏שש אלי קרב, באתר חיל האוויר הישראלי סרטונים בערוץ של שלמה שש, באתר יוטיוב מערכת מיינט רחובות, מתמודד חדש לראשות מועצת גן רווה: האם יצליח להדיח את ראש המועצה הוותיק?, 17 ביוני 2018, באתר מיינט רחובות. בחירות מוניציפליות בשפֵלה: המועצה האזורית גן-רווה בדרך לעידן חדש לאחר 32 שנים - סיטי ניוז חדשות, באתר סיטי ניוז חדשות, ‏12 בפברואר 2024
פפה מל

חוסה "פפה" מל פרס (בספרדית: José "Pepe" Mel Pérez; נולד ב-28 בפברואר 1963) הוא מאמן כדורגל ספרדי, בעברו כדורגלן ששיחק בעמדת החלוץ במספר מועדונים, בעיקר ספרדיים, ומאמן את קבוצת לאס פאלמאס. מל גדל במחלקת הנוער של ריאל מדריד ושיחק בקבוצות משנה של המועדון אך לא הגיע לקבוצה הראשונה. הוא שיחק בשורה של מועדונים ספרדים וסיים את הקריירה באנז'ה הצרפתית. את קריירת האימון שלו החל מל בקבוצת החובבים קוסלאדה מהקהילה האוטונומית מדריד. ממנה התקדם למרידה, וריאל מורסיה עד שהגיע לטנריפה מהליגה הראשונה אך בהנהגתו הקבוצה ירדה לליגה השנייה. הוא המשיך לתקופות קצרות ב חטאפה, דפורטיבו אלאבס ופולידפורטיבו אחידו, וב-2006 הגיע לראיו ואיקאנו. את ואיאקנו העלה מהליגה השלישית לשנייה בעונת 2007/2008 ובעונה הבאה נאבק איתה על עלייה לליגה הראשונה, מאבקים שלא צלחו בסופו של דבר והקבוצה סיימה במקום החמישי. בפברואר 2010, אחרי רצף של הפסדים, פוטר מל מראיו ואיקאנו. מל עבר לאמן את ריאל בטיס מסביליה באוגוסט 2010 ובעונתו הראשונה, עונת 2010/2011 העלה את הקבוצה מהליגה השנייה לליגה הראשונה. בעונת 2012/2013 סיימה הקבוצה במקום השביעי המוביל לליגה האירופית. מל החל את עונתו הרביעית בריאל בטיס אולם פוטר בדצמבר 2013. בינואר חתם מלעל חוזה לשנה וחצי בווסט ברומיץ' אלביון האנגלית שנאבקה נגד הירידה מהפרמייר ליג. מל סייע לקבוצה להישאר בליגה אך לא המשיך לעונה נוספת במועדון. קאסטיון הליגה הספרדית השנייה: 1988/1989 ראיו ואיקאנו הליגה הספרדית השלישית: 2007/2008 ריאל בטיס הליגה הספרדית השנייה: 2010/2011 מדיה וקבצים בנושא פפה מל בוויקישיתוף אתר האינטרנט הרשמי של פפה מל פפה מל, ברשת החברתית אקס (טוויטר) פפה מל, באתר Transfermarkt פפה מל, באתר BDFutbol פפה מל, באתר WorldFootball.net פפה מל, באתר FootballDatabase.eu פרופיל המאמן, באתר Transfermarkt פרופיל המאמן באתר BDFutbol
מחוז מור (טנסי)

מחוז מור (באנגלית: Moore) הוא מחוז במדינת טנסי שבארצות הברית. נכון למפקד 2010, מתגוררים במחוז 6,362 תושבים. מרכז המחוז הוא העיר לינצ'בורג, ושטחו 340 קמ"ר (בין המחוזות הקטנים ביותר במדינה, למעט טרוסדייל - Trousdale). המחוז הוקם בשנת 1871, ונקרא על שמו של הגנרל ויליאם מור, תושב ומחוקק ותיק במדינה. במחוז מספר רב של מזקקות ויסקי, בין השאר מיוצר במחוז הויסקי ג'ק דניאל'ס, ומהווה מקור ההכנסה המרכזי של המחוז. עקב התיקון ה-18 לחוקת ארצות הברית נאסר במחוז מכירת אלכוהול. אף על פי שהתיקון ה-21 לחוקת ארצות הברית ביטל את האיסור על מכירת אלכוהול, מדינת טנסי הגדירה את איסור המכירה בכל המחוזות כברירת מחדל. אם כי חלק מהמחוזות ביטלו את האיסור באופן מקומי, מחוז מור עדיין לא ביטל את האיסור, כך שלמעשה בשטח המחוז עצמו אסורה מכירת המשקאות המיוצרים בו.[דרוש מקור][מפני ש...] מדיה וקבצים בנושא מחוז מור בוויקישיתוף מחוז מור באתר המפקד מחוז מור, באתר The Tennessee Encyclopedia of History and Culture